Document ID: /roh_data/filtered/fineweb-2-filterrobots_roh.jsonl.gz/41360

Adolf Poltera va a chatscha en la Val Faller, sur Mulegns en il Grischun Central. En quella val ha el ina chamona da viandar. Da là or va el en direcziun dal Piz Platta a chatscha. RTR ha gia accumpagnà el durant l'emprima damaun da chatscha. Là aveva el ditg, ch'el speria schon da sajettar in u l'auter animal.
Durant l'emprima emna n'èsi dentant betg gartegià. El haja dentant vesì blers animals en Val Faller. Pervia da l'aura buna sajan quels dentant surtut stads en ils auts. El haja dentant er gì bler da far en sia chamona da viandar.
Ses figl haja dentant sajettà quatter animals, dus tschiervs e dus chamutschs. Els giajan ensemen a chatscha – e quatter animals per dus chatschaders na saja betg mal.